รัฐบาลไทย-ข่าวทำเนียบรัฐบาล-รมว.วธ.เปิดงาน “วันอาเซียน” ปี ๒๕๖๓ นำมิติทางวัฒนธรรมส่งเสริมปีแห่งอัตลักษณ์อาเซียน จัดแสดงอาหารจานเด่นจากประเทศอาเซียน ร่วมทำ “ต้มยำกุ้ง” อาหารมรดกภูมิปัญญาไทยโดยเชฟมิชลิน
วันจันทร์ที่ 10 สิงหาคม 2563
รมว.วธ.เปิดงาน “วันอาเซียน” ปี ๒๕๖๓ นํามิติทางวัฒนธรรมส่งเสริมปีแห่งอัตลักษณ์อาเซียน จัดแสดงอาหารจานเด่นจากประเทศอาเซียน ร่วมทํา “ต้มยํากุ้ง” อาหารมรดกภูมิปัญญาไทยโดยเชฟมิชลิน
รมว.วธ.เปิดงาน “วันอาเซียน” ปี ๒๕๖๓ นํามิติทางวัฒนธรรมส่งเสริมปีแห่งอัตลักษณ์อาเซียน
จัดแสดงอาหารจานเด่นจากประเทศอาเซียน ร่วมทํา “ต้มยํากุ้ง” อาหารมรดกภูมิปัญญาไทยโดยเชฟมิชลิน
รมว.วธ.เปิดงาน “วันอาเซียน” ปี ๒๕๖๓ นํามิติทางวัฒนธรรมส่งเสริมปีแห่งอัตลักษณ์อาเซียน
จัดแสดงอาหารจานเด่นจากประเทศอาเซียน ร่วมทํา “ต้มยํากุ้ง” อาหารมรดกภูมิปัญญาไทยโดยเชฟมิชลิน
วันที่ ๘ สิงหาคม ๒๕๖๓ ที่ศูนย์วัฒนธรรมอาเซียน ชั้น ๓ หอศิลป์ร่วมสมัยราชดําเนิน กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เป็นประธานในพิธีเปิดกิจกรรมวันอาเซียน ประจําปี ๒๕๖๓ ซึ่งจัดขึ้นระหว่างวันที่ ๘ – ๙ สิงหาคม ๒๕๖๓ พร้อมชมการแสดงชุด “อัตลักษณ์อาเซียน : ตํารับอาเซียน” ชมและชิม “อาหารจานเด่น” จากสถานเอกอัครราชทูตประเทศสมาชิกอาเซียนประจําประเทศไทย พร้อมทั้งร่วมทํา “ต้มยํากุ้ง” โดย นายวิชิต มุกุระ เชฟประจําร้านอาหารไทยซึ่งได้รับดาวมิชลิน ประจําปี ๒๕๖๓ เป็นผู้สาธิตและสอน โดยมี ผู้บริหารกระทรวงวัฒนธรรม ผู้แทนจากสถานเอกอัครราชทูตประเทศสมาชิกอาเซียนประจําประเทศไทย ผู้แทนกระทรวงการพัฒนาสังคมและความมั่นคงของมนุษย์ ผู้แทนกรมอาเซียน กระทรวงการต่างประเทศ และผู้แทนหน่วยงานที่เกี่ยวข้อง เข้าร่วม
นายอิทธิพล กล่าวว่า กลุ่มประเทศสมาชิกอาเซียนมีศิลปวัฒนธรรมและประเพณีที่คล้ายคลึงกัน ตลอดจนมีความสัมพันธ์และความร่วมมือด้านต่างๆ ระหว่างกันมายาวนานนับถึงปัจจุบันเป็นเวลา ๕๓ ปี นับจากวันก่อตั้งสมาคมประชาชาติเอเชียตะวันออกเฉียงใต้ หรืออาเซียน เมื่อวันที่ ๘ สิงหาคม ๒๕๑๐ ซึ่งรัฐบาลและกระทรวงวัฒนธรรม(วธ.) มีนโยบายในการสร้างบทบาทของไทยในเวทีอาเซียนและประชาคมโลก โดยใช้มิติทางวัฒนธรรมเสริมสร้างความสัมพันธ์ระหว่างประเทศ และเนื่องในวาระครบรอบ ๕ ปี การก่อตั้งศูนย์วัฒนธรรมอาเซียน และเพื่อให้สอดคล้องกับแนวนโยบายของสํานักเลขาธิการอาเซียน ที่ได้กําหนดให้ปี ๒๕๖๓ เป็นปีแห่งอัตลักษณ์อาเซียน (2020 Year of ASEAN Identity) วธ. จึงได้ดําเนินการจัดกิจกรรมวันอาเซียน ประจําปี ๒๕๖๓ ขึ้น เพื่อสร้างความตระหนักรู้และทัศนคติที่ดีต่อการคงอยู่ของอาเซียนและสามเสาอันประกอบเป็นประชาคมอาเซียน โดยนําเสนออัตลักษณ์ด้านวัฒนธรรมอาหารของอาเซียน ที่แสดงให้เห็นถึงความหลากหลายและโดดเด่นเฉพาะตัว อีกทั้งเป็นการประชาสัมพันธ์ส่วนนิทรรศการ “อาหารริมทางอาเซียน (ASEAN Street Food)” ภายในศูนย์วัฒนธรรมอาเซียน
สําหรับกิจกรรมวันอาเซียน ประจําปี ๒๕๖๓ ระหว่างวันที่ ๘ – ๙ สิงหาคม ๒๕๖๓ ประกอบด้วย (๑) การแสดงชุด “อัตลักษณ์อาเซียน : ตํารับอาเซียน” (๒) กิจกรรมการสาธิตและการนําเสนออาหารจานเด่นที่แสดงถึงอัตลักษณ์วัฒนธรรมของแต่ละประเทศ โดยผู้แทนจากสถานเอกอัครราชทูตประเทศสมาชิกอาเซียนประจําประเทศไทย อาทิ นม บ็อญ จ๊ก ซ็อมลอ ปรอเฮอ จากประเทศกัมพูชา ลุมเปีย เซอมารัง จากประเทศอินโดนีเซีย หมกไก่และแจ่วพริกสด จากประเทศลาว นาซิ เลอมัก จากประเทศมาเลเซีย อโดโบ จากประเทศฟิลิปปินส์ ปูผัดพริกสิงคโปร์ จากประเทศสิงคโปร์ และหน่ม บ่อ โค จากประเทศเวียดนาม นอกจากนี้ มีการสอนทําอาหารจานเด่นของไทย “ต้มยํากุ้ง” ซึ่งเป็นอาหารที่ได้รับการประกาศขึ้นบัญชีรายการมรดกภูมิปัญญาทางวัฒนธรรมของชาติเมื่อปี พ.ศ. ๒๕๕๔ และอยู่ระหว่างดําเนินการจัดทําข้อมูลมรดกภูมิปัญญาทางวัฒนธรรมเสนอต่อองค์การยูเนสโก เพื่อขอขึ้นทะเบียนเป็นรายการตัวแทนมรดกทางวัฒนธรรมที่จับต้องไม่ได้ของมนุษยชาติ โดย เชฟวิชิต มุกุระ หัวหน้าพ่อครัวประจําร้านอาหารไทย “ข้าว” ร้านอาหารรางวัลดาวมิชลิน ประจําปี พ.ศ. ๒๕๖๓ เป็นผู้สาธิตและสอน
ทั้งนี้ วธ.ขอเชิญชวนประชาชนเข้าร่วมกิจกรรมโดยไม่เสียค่าใช้จ่าย หรือชมถ่ายทอดสดผ่านทางเพจ Facebook ศูนย์วัฒนธรรมอาเซียน สอบถามรายละเอียดเพิ่มเติมได้ที่ ศูนย์วัฒนธรรมอาเซียน โทร. ๐ ๒๒๒๔ ๔๒๗๙
-----------------------------------